  Виталий Пронин 15 иськеме нимаз бызьылонын Ульяна стартэ потӥз 56 номер улсын.Удмуртиысь спортсменка Ульяна Кайшева толон пыриськиз Германиысь Рупольдинг городын ортчем дуннеысь биатлонистъёслэн кубок понна нюръяськонзылэн 5-тӥ люкетаз. 15 иськеме нимаз бызьылонын Ульяна стартэ потӥз 56 номер улсын. Вожвылъяськонын котькуд кырыж ыбемлы 1 минут штраф ватсаськиз. Та стартэз У. Кайшева кемалась витиз ке вал, табере ӝоггес вунэтэмез потэ. Шаерысьтымы спортсменкамылы нош ик ӧз удалты. Кыкетӥ ыбылӥськонысен шуг-секытъёсын пумиськиз: винтовкаезлэн диоптрез палдэмен, трос янгышаз. 3-тӥ ыбылӥськонын винтовказэ воштӥз, со но югдурез тупатыны ӧз юртты ни. Огъя 6 пол кырыж ыбиз но 89-тӥ интые кылиз. Со понна мукетыз буйгатэ: Россиысь нылкышно спортсменъёс пӧлысь Ульяна Кайшева котькинлэсь шаплы бызиз. Озьыен, умоезлы оском. Валентина Кутузова Туспуктэм: news.sportbox.ru  